Það eru að byrja að kvikna ljós í myrkrinu sem hefur grúft yfir stórum hluta Evrusvæðisins eftir Hrun . Þótt Grikkland sé enn við dauðans dyr og Ítalía í djúpum skít ( sokkin í skuldir ) eru sum önnur aðildarríki Evrusvæðisins að ná sér . Pólland og Eystrasaltsríkin eru á uppleið ( Eistland eins og venjulega í fararbroddi ) . Portúgal undir vinstri stjórn er byrjað að blómstra . Fjölmiðlar , sem bera skynbragð á efnahagsmál ( Economist , Spiegel , Financial Times , New York Times o.fl. ) eru farnir að taka eftir þessu . Portúgalar fóru illa út úr hruninu eins og fleiri . Bankakerfið var sjúkt . Fasteignabólan var upp á krít . Þetta kostaði 78 milljarða evra . Í kjölfarið fylgdu refsiaðgerðir samkvæmt þýskri formúlu . Auglýsing Þeir kalla það „ austerity “ . Á íslensku gæti þetta kallast harmkvælapólitík . Ríkiseignir voru einkavæddar fyrir slikk . Þjóðarframleiðslan dróst saman ár frá ári . Hann boðaði gerbreytta stefnu : Hættum þessum harmkvælum . Þetta hreif . Fólkið treysti honum af fyrri reynslu sem borgarstjóra . Þríeykinu leist ekki á blikuna . Fjármálaráðherra Þýskalands , Sauble , spáði Portúgölum þjóðargjaldþroti . Mamma Merkel sagði þetta vera ógnvænlegar fréttir . Þeir stöðvuðu einkavæðingar óðagotið , lögfestu lágmarkslaun , hækkuðu eftirlaun , og veittu himinháum fjárhæðum ( á Portúgalskan mælikvarða ) til fjárfestinga í innviðum ( samgöngukerfi , orkuframleiðsla , starfsþjálfun , sköpun starfa í hátæknigreinum , þar sem þeir hafa náð miklum árangri . Á næsta ári verður ríkissjóður rekinn með afgangi í fyrsta sinn í mannaminnum . Þingkosningar verða í október á þessu ári . Jafnaðarmannaflokkurinn fékk 38% fylgi í kosningunum til Evrópuþingsins í fyrra og er spáð yfir 40% fylgi - og stjórnarflokkunum til samans allt að 60% fylgi . Voru þeir heppnir ? En líka vegna þess að Portúgal blómstrar undir viti borinni viðreisnarstjórn vinstri afla . Eru ekki einhverjir veikleikar ? Jú , ekki síst skuldabyrðin sem hægri stjórnin skyldi eftir sig og ofvaxið og sjúkt fjármálakerfi þar líkt og hér . En öflugra atvinnulíf , stórauknar erlendar fjárfestingar , hraðvaxandi útflutningstekjurog stóraukin kaupmáttur sem heldur uppi hagvexti þýðir að Portúgalar eru nú að flestra mati borgunarmenn fyrir sínum skuldum . Þegar við kvöddum Lissabon sá ég uppi á vegg snjáð kosningaplakat með mynd krataforingjans Costa ( hann lítur út eins og góðlátlegur öldungur ) þar sem sagði „ austeridade “ er vitlaust læknisráð við kreppu . Það gerir illt verra . Allt eins og talað út úr mínu hjarta . Svona eiga krataforingjar að vera . Höfundur var formaður Alþýðuflokksins 1984 - 96 Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .